
ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2016-02-05 Nr. Tp-1

Šakiai


Posėdis įvyko 2016-02-05 1000-1220 val.


Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 22 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 


Juozas Bertašius. Darbotvarkėje buvo 51 klausimas, tačiau komitetų metu sprendimo projektus Nr. 2 „Dėl rajono kompleksinio teritorijų planavimo dokumentų sprendinių įgyvendinimo stebėsenos ataskaitos aprobavimo“ ir Nr. 28 „Dėl tarnybinio atlyginimo Vilmai Bielskienei nustatymo“ buvo pasiūlyta atidėti. 


Irena Haase. Svarstant sprendimo projektą Nr. 4 nedalyvausiu jo svarstyme ir balsavime, nes projekto rengėjas yra mano sutuoktinis Vilhelm Haase.  


Aušrelė Pukinskienė. Svarstant sprendimo projektus Nr. 21, Nr. 34 nedalyvausiu jų svarstyme ir balsavime.


Romas Pukinskas. Svarstant sprendimo projektą Nr. 34 nedalyvausiu jo svarstyme ir balsavime, nes esu Šilgalių sodų bendrijos narys. 


Vaidas Balčiūnas. Svarstant sprendimo projektą Nr. 1 nedalyvausiu jo svarstyme ir balsavime.


Martinas Eimutis. Svarstant sprendimo projektą Nr. 1 nedalyvausiu jo svarstyme ir balsavime.


NUSPRĘSTA. Patvirtinti posėdžio darbotvarkę su pakeitimais. 


BALSAVO: „už“ – 22 (vienbalsiai).
 
DARBOTVARKĖ:


1. Dėl Jaunimui palankių sveikatos priežiūros paslaugų teikimo modelio įgyvendinimo valdymo komiteto sudėties bei veiklos nuostatų patvirtinimo. 

2. Dėl rajono savivaldybės tarybos 2015 m. rugsėjo 4 d. sprendimo Nr. T-158 „Dėl vienos papildomos poilsio dienos per mėnesį suteikimo rajono savivaldybės administracijos direktoriaus pavaduotojai Ingai Cibulskienei“ dalinio pakeitimo. 

3. Dėl rajono savivaldybės melioracijos darbų 2016 metams programos patvirtinimo. 


4. Dėl rajono savivaldybės tarybos 2015 m. spalio 16 d. sprendimo Nr. T-173 „Dėl rajono savivaldybės tarybos veiklos reglamento patvirtinimo“ dalinio pakeitimo. 

5. Dėl darbo grupės rajono savivaldybės tarybos 2015 metų veiklos ataskaitos gyventojams projektui parengti sudarymo.

6. Dėl projekto „Prioritetų turizmo plėtros regionų E-rinkodara. Nemuno kelias“. 


7. Dėl projekto „Lukšių gyvenamosios vietovės atnaujinimas“. 

8. Dėl rajono savivaldybės švietimo įstaigų mokytojų ir pagalbos mokiniui specialistų (išskyrus psichologus) atestacijos komisijų parengtų 2016-2018 metų atestacijos programų patvirtinimo.

9. Dėl Griškabūdžio gimnazijos mokytojų ir pagalbos mokiniui specialistų (išskyrus psichologus) atestacijos komisijos patvirtinimo.

10. Dėl Šakių „Varpo“ mokyklos mokytojų ir pagalbos mokiniui specialistų (išskyrus psichologus) atestacijos komisijos patvirtinimo.

11. Dėl Kriūkų mokyklos mokytojų ir pagalbos mokiniui specialistų (išskyrus psichologus) atestacijos komisijos patvirtinimo.

12. Dėl Kudirkos Naumiesčio Vinco Kudirkos, Lukšių Vinco Grybo gimnazijų ir Kriūkų mokyklos teikimo 2016 metais dalyvauti švietimo įstaigų modernizavimo programoje.

13. Dėl rajono savivaldybės Neformaliojo vaikų švietimo lėšų skyrimo ir naudojimo tvarkos aprašo patvirtinimo.

14. Dėl rajono savivaldybės švietimo įstaigų vadovų tarnybinių atlyginimų nustatymo.

15. Dėl Šakių rajono Pedagoginės psichologinės tarnybos funkcijų išplėtimo ir nuostatų patvirtinimo. 

16. Dėl rajono savivaldybės tarybos 2006 m. sausio 26 d. sprendimo Nr. T-23 „Dėl premijos steigimo ir jos skyrimo nuostatų tvirtinimo“ dalinio pakeitimo.

17. Dėl premijos skyrimo Onai Jasinskienei. 

18. Dėl rajono savivaldybės Lietuvos valstybės atkūrimo šimtmečio minėjimo 2016-2018 m. priemonių plano patvirtinimo. 

19. Dėl Kudirkos Naumiesčio kultūros centro nuostatų patvirtinimo. 

20. Dėl rajono savivaldybės tarybos 2015 m. liepos 30 d. sprendimo Nr. T-131 „Dėl rajono savivaldybės biudžetinių kultūros įstaigų vadovų tarnybinių atlyginimų koeficientų nustatymo“ dalinio pakeitimo.

21. Dėl kultūros ir meno darbuotojų kvalifikacinių klasių. 

22. Dėl priedo nustatymo Šakių kultūros centro direktoriui. 

23. Dėl priedo nustatymo Kudirkos Naumiesčio kultūros centro direktorei. 

24. Dėl priedo nustatymo Gelgaudiškio kultūros centro direktorei. 

25. Dėl priedo nustatymo Lukšių kultūros centro direktorei. 

26. Dėl priedo nustatymo Sintautų kultūros centro direktorei. 

27. Dėl finansinės paramos skyrimo užsienyje mirusio (žuvusio) asmens palaikams parvežti į Lietuvos Respubliką.

28. Dėl rajono savivaldybės tarybos 2015 m. kovo 26 d. sprendimu Nr. T-73 patvirtintos Mokėjimo už socialines paslaugas tvarkos papildymo.

29. Dėl rajono savivaldybės tarybos 2010 m. gruodžio 23 d. sprendimo Nr. T-424 „Dėl nuolatinės viešųjų darbų įgyvendinimo ir darbdavių atrankos komisijos sudarymo, komisijos nuostatų, kitų su viešųjų darbų atlikimu susijusių išlaidų sąrašo ir jų kompensavimo tvarkos tvirtinimo“ dalinio pakeitimo ir papildymo. 


30. Dėl rajono savivaldybės aplinkos apsaugos rėmimo specialiosios programos 2015 m. priemonių vykdymo ataskaitos patvirtinimo. 

31. Dėl rajono savivaldybės 2016-2018 metų vietinės reikšmės kelių priežiūros ir plėtros programos patvirtinimo.

32. Dėl lėšų iš rajono savivaldybės biudžeto skyrimo Šilgalių sodų 5-osios gatvės atkarpos Šilgalių kaime atstatymui. 

33. Dėl garantijos viešajai įstaigai Šakių greitosios medicinos pagalbos stotis suteikimo imant banko paskolą. 

34. Dėl uždarosios akcinės bendrovės „Šakių vandenys“ įstatinio kapitalo mažinimo. 

35. Dėl rajono savivaldybės tarybos 2015 m. spalio 16 d. sprendimo Nr. T-195 „Dėl sutikimo“ dalinio pakeitimo. 

36. Dėl rajono savivaldybės tarybos 2015 m. birželio 25 d. sprendimu Nr. T-112 sudaryto Parduodamų savivaldybės būstų ir pagalbinio ūkio paskirties pastatų sąrašo pakeitimo. 

37. Dėl rajono savivaldybės tarybos 2015 m. kovo 26 d. sprendimu Nr. T-93 patvirtinto Rajono savivaldybės socialinio būsto, kaip rajono savivaldybės būsto fondo dalies, sąrašo papildymo. 

38. Dėl rajono savivaldybės tarybos 2014 m. lapkričio 27 d. sprendimu Nr. T-325 patvirtinto Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo papildymo.  

39. Dėl savivaldybės būsto, esančio Lekėčiuose, Kauno g. 13-10, ir ūkio patalpos, esančios Lekėčiuose, Kauno g. 25D-10, pardavimo. 

40. Dėl savivaldybės būsto, esančio Griškabūdyje, Skrynupių g. 7-7, pardavimo. 

41. Dėl savivaldybės būsto, esančio Šakiuose, Šaulių g. 36-2, pardavimo. 

42. Dėl savivaldybės būsto, esančio Šakiuose, E.Steponaičio g. 8-1, ir priklausinių pardavimo. 

43. Dėl savivaldybės būsto, esančio Šakiuose, Jaunystės takas 3-8, pardavimo. 


44. Dėl savivaldybės būsto, esančio Šakiuose, Kęstučio g. 5-2, ir priklausinių pardavimo. 


45. Dėl rajono savivaldybės tarybos 2012 m. vasario 29 d. sprendimo Nr. T-60 „Dėl negyvenamųjų patalpų, esančių Šakių rajone, perdavimo laikinai neatlygintinai valdyti ir naudotis rajono biudžetinėms įstaigoms“ priedo dalinio pakeitimo. 

46. Dėl sutikimo perimti valstybės turtą savivaldybės nuosavybėn ir jo perdavimo.

47. Dėl turto perdavimo rajono savivaldybės biudžetinėms įstaigoms.

48. Dėl valstybei nuosavybės teise priklausančio turto nurašymo. 

49. Dėl valstybės turto pripažinimo netinkamu (negalimu) naudoti.

1. SVARSTYTA. Jaunimui palankių sveikatos priežiūros paslaugų teikimo modelio įgyvendinimo valdymo komiteto sudėties bei veiklos nuostatų patvirtinimo klausimas. 


Pranešėja Danutė Jurgutienė, rajono savivaldybės administracijos vyriausioji specialistė. 


Irena Haase. Prašau pristatyti Jaunimui palankių sveikatos priežiūros paslaugų modelį. Kas tai yra?


Danutė Jurgutienė. Modelis bus įgyvendinamas iki 2019 m. balandžio 30 d. Jaunimui bus teikiamos paslaugos pagal keturis algoritmus: lytiškai plintančių infekcijų ir neplanuoto nėštumo poveikio mažinimas, psichikos vartojimo medžiagų neigiamo poveikio sveikatai mažinimas, savižudybių ir savižalos neigiamo poveikio sveikatai mažinimas, sveikatos sutrikimų, susijusių su antsvoriu ir nutukimu mažinimas, psichikos sveikatos stiprinimas. 


Sprendimo projekte vietos žodžių „Kęstutis Smirnovas – Sporto klubų sąjungos pirmininkas“ siūlome įrašyti žodžius „Inga Bankauskienė – Šakių rajono sporto klubų sąjungos prezidentė“, nes šiomis dienomis įvyko klubų sąjungos ataskaitinis rinkiminis susirinkimas, kurio metu pasikeitė prezidentas.  


NUSPRĘSTA. Pritarti sprendimo projektui (sprendimas Nr. T-1).


BALSAVO: „už“ – 20, „nedalyvavo balsavime“ – 2.


2. SVARSTYTA. Rajono savivaldybės tarybos 2015 m. rugsėjo 4 d. sprendimo Nr. T-158 „Dėl vienos papildomos poilsio dienos per mėnesį suteikimo rajono savivaldybės administracijos direktoriaus pavaduotojai Ingai Cibulskienei“ dalinio pakeitimo klausimas. 



Pranešėja Rita Vaičiūnienė, Bendrojo skyriaus vedėja.


NUSPRĘSTA. Pritarti sprendimo projektui (sprendimas Nr. T-2).


BALSAVO: „už“ – 22 (vienbalsiai).


3. SVARSTYTA. Rajono savivaldybės melioracijos darbų 2016 metams programos patvirtinimo klausimas. 


Pranešėja Irena Žemaitienė, Žemės ūkio skyriaus vedėja.


NUSPRĘSTA. Pritarti sprendimo projektui (sprendimas Nr. T-3).


BALSAVO: „už“ – 21, „nedalyvauja balsavime“ - 1.

4. SVARSTYTA. Rajono savivaldybės tarybos 2015 m. spalio 16 d. sprendimo Nr. T-173 „Dėl rajono savivaldybės tarybos veiklos reglamento patvirtinimo“ dalinio pakeitimo klausimas. 


Pranešėjas Juozas Bertašius, savivaldybės meras.


NUSPRĘSTA. Pritarti sprendimo projektui (sprendimas Nr. T-4).


BALSAVO: „už“ – 21.

5. SVARSTYTA. Darbo grupės rajono savivaldybės tarybos 2015 metų veiklos ataskaitos gyventojams projektui parengti sudarymo klausimas.

Pranešėjas Juozas Bertašius, savivaldybės meras.


NUSPRĘSTA. Pritarti sprendimo projektui (sprendimas Nr. T-5).


BALSAVO: „už“ – 22 (vienbalsiai).


6. SVARSTYTA. Projekto „Prioritetų turizmo plėtros regionų E-rinkodara. Nemuno kelias“ klausimas.

Pranešėjas Vitas Girdauskas, Regioninės plėtros skyriaus vedėjas. Komitetų posėdžio metu buvo išsakyta pastaba, į kurią atsižvelgus, siūloma sprendimo projekto 2 punktą išdėstyti taip: „2. Užtikrinti reikiamą ne mažiau kaip 15 proc. ir ne daugiau kaip 15,2 proc. projekto bendrafinansavimą rajono savivaldybės biudžeto lėšomis ir finansuoti netinkamas, bet projekto įgyvendinimui reikalingas išlaidas“. 


Mindaugas Tarnauskas. Ūkio komiteto posėdžio metu buvo pasiūlyta parengus projektą jį pristatyti tarybos nariams. 


Vitas Girdauskas. Projektas komitetuose tikrai bus pristatomas. Tai įrašyti į patį sprendimo projektą nereikia. 


Algimantas Damijonaitis. Turizmo veikla Šešupės upe jau vyksta, todėl, manau, Šešupė  turėtų būti šiame projekte. 


Romas Pukinskas. Siūlyčiau į šį projektą įtraukti ir Plokščius. 


Vitas Girdauskas. Projektas apima Jurbarko, Šakių, Kauno rajonų ir Kauno miesto savivaldybes. Kai Ūkio ministerijai kilo mintis, jog reikalinga rinkodara, tada buvo nuspręsta, kad bus atrinkta tik keletas rajonų. Kadangi buvo pasirinkta upė Nemunas, su sąlyga, jog bus įtraukiamos panemunės gyvenvietės, mes patekome į šį projektą. Pagal šį projektą nei Vilkaviškis, nei Marijampolės ar Kalvarijos savivaldybės negali dalyvauti programoje, nors jos yra prie Šešupės upės. Projektas yra konkursinis, tai reiškia, jog mes konkuruojame su kitais paraiškų teikėjais. Manau, jog ten, kur yra Sudargo Piliakalniai, Šešupė nėra taip toli, tad kalbėti apie Šešupės  įtraukimą galima. 


NUSPRĘSTA:


1. Pritarti sprendimo projektui 2 punktą išdėstant taip „2. Užtikrinti reikiamą ne mažiau kaip 15 proc. ir ne daugiau kaip 15,2 proc. projekto bendrafinansavimą rajono savivaldybės biudžeto lėšomis ir finansuoti netinkamas, bet projekto įgyvendinimui reikalingas išlaidas“. 


2. Parengus projekto paraišką jo rezultatus pristatyti komitetuose (sprendimas Nr. T-6).

BALSAVO: „už“ – 22 (vienbalsiai).

7. SVARSTYTA. Projekto „Lukšių gyvenamosios vietovės atnaujinimas“ klausimas. 

Pranešėjas Vitas Girdauskas, Regioninės plėtros skyriaus vedėjas. Sprendimo projekto 4 punktą siūloma išdėstyti taip: „4. Užtikrinti reikiamą, ne mažesnį kaip 7,5 proc. ir ne didesnį kaip 7,7 proc. projekto tinkamų lėšų bendrafinansavimą bei finansuoti netinkamas projekto išlaidas. Užtikrinti projekto tęstinumą 5 metus po projekto įgyvendinimo pabaigos“. 


NUSPRĘSTA. Pritarti sprendimo projektui 4 punktą išdėstant taip: „4. Užtikrinti reikiamą, ne mažesnį kaip 7,5 proc. ir ne didesnį kaip 7,7 proc. projekto tinkamų lėšų bendrafinansavimą bei finansuoti netinkamas projekto išlaidas. Užtikrinti projekto tęstinumą 5 metus po projekto įgyvendinimo pabaigos“ (sprendimas Nr. T-7).

BALSAVO: „už“ – 22 (vienbalsiai).

8. SVARSTYTA. Rajono savivaldybės švietimo įstaigų mokytojų ir pagalbos mokiniui specialistų (išskyrus psichologus) atestacijos komisijų parengtų 2016-2018 metų atestacijos programų patvirtinimo klausimas.


Pranešėjas Elvydas Pauliukėnas, Švietimo ir sporto skyriaus vedėjas. 


NUSPRĘSTA. Pritarti sprendimo projektui (sprendimas Nr. T-8).

BALSAVO: „už“ – 22 (vienbalsiai).

9. SVARSTYTA. Griškabūdžio gimnazijos mokytojų ir pagalbos mokiniui specialistų (išskyrus psichologus) atestacijos komisijos patvirtinimo klausimas.


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-9).

BALSAVO: „už“ – 22 (vienbalsiai).

10. SVARSTYTA. Šakių „Varpo“ mokyklos mokytojų ir pagalbos mokiniui specialistų (išskyrus psichologus) atestacijos komisijos patvirtinimo klausimas.

Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-10).

BALSAVO: „už“ – 22 (vienbalsiai).

11. SVARSTYTA. Kriūkų mokyklos mokytojų ir pagalbos mokiniui specialistų (išskyrus psichologus) atestacijos komisijos patvirtinimo klausimas.


Pranešėjas Elvydas Pauliukėnas, Švietimo ir sporto skyriaus vedėjas. 


NUSPRĘSTA. Pritarti sprendimo projektui (sprendimas Nr. T-11).

BALSAVO: „už“ – 22 (vienbalsiai).

12. SVARSTYTA. Kudirkos Naumiesčio Vinco Kudirkos, Lukšių Vinco Grybo gimnazijų ir Kriūkų mokyklos teikimo 2016 metais dalyvauti švietimo įstaigų modernizavimo programoje klausimas.


Vaidas Balčiūnas. Kiek mokyklų ir kurios dalyvavo 2014 ir 2015 metais modernizavimo programoje?


Elvydas Pauliukėnas. 2015 metais dalyvavo Lekėčių ir Griškabūdžio mokykla, 2014 metais Šakių „Varpo“ mokykla, o kitų mokyklų tiksliai nepamenu. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-12).

BALSAVO: „už“ – 22 (vienbalsiai).

13. SVARSTYTA. Rajono savivaldybės Neformaliojo vaikų švietimo lėšų skyrimo ir naudojimo tvarkos aprašo patvirtinimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-13).

BALSAVO: „už“ – 22 (vienbalsiai).

14. SVARSTYTA. Rajono savivaldybės švietimo įstaigų vadovų tarnybinių atlyginimų nustatymo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-14).

BALSAVO: „už“ – 21, „susilaikė“ - 1.

15. SVARSTYTA. Šakių rajono Pedagoginės psichologinės tarnybos funkcijų išplėtimo ir nuostatų patvirtinimo klausimas. 

Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-15).

BALSAVO: „už“ – 22 (vienbalsiai).

16. SVARSTYTA. Rajono savivaldybės tarybos 2006 m. sausio 26 d. sprendimo Nr. T-23 „Dėl premijos steigimo ir jos skyrimo nuostatų tvirtinimo“ dalinio pakeitimo klausimas. 


Pranešėja Augenija Julė Kasparevičienė, Kultūros ir turizmo skyriaus vedėja.


NUSPRĘSTA. Pritarti sprendimo projektui (sprendimas Nr. T-16).

BALSAVO: „už“ – 22 (vienbalsiai).

17. SVARSTYTA. Premijos skyrimo Onai Jasinskienei klausimas.

Pranešėja Augenija Julė Kasparevičienė, Kultūros ir turizmo skyriaus vedėja.


NUSPRĘSTA. Pritarti sprendimo projektui (sprendimas Nr. T-17).

BALSAVO: „už“ – 22 (vienbalsiai).

18. SVARSTYTA. Rajono savivaldybės Lietuvos valstybės atkūrimo šimtmečio minėjimo 2016-2018 m. priemonių plano patvirtinimo klausimas. 

Pranešėja Augenija Julė Kasparevičienė, Kultūros ir turizmo skyriaus vedėja. Komitetų posėdžių metu buvo pasiūlyta 3 punkte konkrečiai nurodyti, kas koordinuos priemonių plano įgyvendinimą. Todėl 3 punktą siūloma išdėstyti taip: „3. Pavesti rajono savivaldybės administracijos Kultūros ir turizmo skyriaus vedėjai koordinuoti Lietuvos valstybės atkūrimo šimtmečio minėjimo priemonių plano įgyvendinimą“. 

NUSPRĘSTA. Pritarti sprendimo projektui 3 punktą išdėstant taip: „3. Pavesti rajono savivaldybės administracijos Kultūros ir turizmo skyriaus vedėjai koordinuoti Lietuvos valstybės atkūrimo šimtmečio minėjimo priemonių plano įgyvendinimą“ (sprendimas Nr. T-18).

BALSAVO: „už“ – 22 (vienbalsiai).

19. SVARSTYTA. Kudirkos Naumiesčio kultūros centro nuostatų patvirtinimo klausimas. 

Pranešėja Augenija Julė Kasparevičienė, Kultūros ir turizmo skyriaus vedėja.


NUSPRĘSTA. Pritarti sprendimo projektui (sprendimas Nr. T-19).

BALSAVO: „už“ – 22 (vienbalsiai).

20. SVARSTYTA. Rajono savivaldybės tarybos 2015 m. liepos 30 d. sprendimo Nr. T-131 „Dėl rajono savivaldybės biudžetinių kultūros įstaigų vadovų tarnybinių atlyginimų koeficientų nustatymo“ dalinio pakeitimo klausimas. 

Pranešėja Augenija Julė Kasparevičienė, Kultūros ir turizmo skyriaus vedėja. 


NUSPRĘSTA. Pritarti sprendimo projektui (sprendimas Nr. T-20).

BALSAVO: „už“ – 20, „susilaikė“ – 1, „nedalyvavo balsavime“ - 1.

21. SVARSTYTA. Kultūros ir meno darbuotojų kvalifikacinių klasių klausimas. 

Pranešėja Augenija Julė Kasparevičienė, Kultūros ir turizmo skyriaus vedėja. Sprendimo projektą siūloma papildyti 2 punktu įrašant, jog sprendimas įsigalioja nuo 2016 m. kovo 1 d. 


Mindaugas Tarnauskas. Sprendimo įgyvendinimui bus reikalinga 43466 Eur. Šiandien biudžeto sprendimo projekto nėra, manyčiau, jog šis sprendimo projektas parengtas skubotai. 


Juozas Bertašius. Tai yra politinis sprendimas. Kai svarstysime biudžeto projektą ir jame nebus numatyta lėšų, tai nebus ir priedų ir už kvalifikacines klases. 


Edgaras Pilypaitis. Kultūros ministro įsakymu yra patvirtinti nuostatai, kurie numato galimybę mokėti darbuotojui už 1-ąją kvalifikacinę klasę iki 50 procentų, už -2ąją- iki 30 procentų, už 3-iąją-iki 20 procentų pareiginės algos priedus. Tai yra kompromisinis sprendimas, jog mes prisidedame prie kvalifikacinių klasių priedų, tiek, kiek leidžia mūsų biudžetas.    


NUSPRĘSTA. Pritarti sprendimo projektui įrašant 2 punktą „2. Sprendimas įsigalioja nuo 2016 m. kovo 1 d.“ (sprendimas Nr. T-21).

BALSAVO: „už“ – 21, „susilaikė“ - 1.

22. SVARSTYTA. Priedo nustatymo Šakių kultūros centro direktoriui klausimas. 

Pranešėja Augenija Julė Kasparevičienė, Kultūros ir turizmo skyriaus vedėja. Sprendimo projektą siūloma papildyti 2 punktu įrašant, jog sprendimas įsigalioja nuo 2016 m. kovo 1 d.


NUSPRĘSTA. Pritarti sprendimo projektui įrašant 2 punktą „2. Sprendimas įsigalioja nuo 2016 m. kovo 1 d.“ (sprendimas Nr. T-22).

BALSAVO: „už“ – 21, „susilaikė“ -1.

23. SVARSTYTA. Priedo nustatymo Kudirkos Naumiesčio kultūros centro direktorei klausimas.


Pranešėja Augenija Julė Kasparevičienė, Kultūros ir turizmo skyriaus vedėja. Sprendimo projektą siūloma papildyti 2 punktu įrašant, jog sprendimas įsigalioja nuo 2016 m. kovo 1 d.


NUSPRĘSTA. Pritarti sprendimo projektui įrašant 2 punktą „2. Sprendimas įsigalioja nuo 2016 m. kovo 1 d.“  (sprendimas Nr. T-23).

BALSAVO: „už“ – 21, „susilaikė“ - 1.

24. SVARSTYTA. Priedo nustatymo Gelgaudiškio kultūros centro direktorei klausimas. 


Pranešėja Augenija Julė Kasparevičienė, Kultūros ir turizmo skyriaus vedėja. Sprendimo projektą siūloma papildyti 2 punktu įrašant, jog sprendimas įsigalioja nuo 2016 m. kovo 1 d.


NUSPRĘSTA. Pritarti sprendimo projektui įrašant 2 punktą „2. Sprendimas įsigalioja nuo 2016 m. kovo 1 d.“ (sprendimas Nr. T-24).

BALSAVO: „už“ – 21, „susilaikė“ - 1.


25. SVARSTYTA. Priedo nustatymo Lukšių kultūros centro direktorei klausimas.


Pranešėja Augenija Julė Kasparevičienė, Kultūros ir turizmo skyriaus vedėja. Sprendimo projektą siūloma papildyti 2 punktu įrašant, jog sprendimas įsigalioja nuo 2016 m. kovo 1 d.


Vaidas Balčiūnas. Lukšių kultūros centro direktorė, manau, dirba ne mažiau kaip Gelgaudiškio kultūros centro direktorė. Ar yra galimybių sulyginti jų darbo užmokestį?


Augenija Julė Kasparevičienė. Lukšių ir Sintautų kultūros centrų direktorės parašė prašymus, kad joms būtų skirti priedai, tačiau pagal nustatytą tvarką, vadovams priedai galimi tik tada, kai yra pritarta jų veiklos ataskaitoms. Kai bus patvirtintos veiklos ataskaitos, tada prie šio klausimo bus sugrįžta. 


NUSPRĘSTA. Pritarti sprendimo projektui įrašant 2 punktą: „2. Sprendimas įsigalioja nuo 2016 m. kovo 1 d.“ (sprendimas Nr. T-25).


BALSAVO: „už“ – 21, „susilaikė“ – 1.

26. SVARSTYTA. Priedo nustatymo Sintautų kultūros centro direktorei klausimas.


Pranešėja Augenija Julė Kasparevičienė, Kultūros ir turizmo skyriaus vedėja. Sprendimo projektą siūloma papildyti 2 punktu įrašant, jog sprendimas įsigalioja nuo 2016 m. kovo 1 d.


NUSPRĘSTA. Pritarti sprendimo projektui įrašant 2 punktą „2. Sprendimas įsigalioja nuo 2016 m. kovo 1 d.“ (sprendimas Nr. T-26).

BALSAVO: „už“ – 21, „susilaikė“ -1.


Iš posėdžių salė išvyko tarybos narė Aušrelė Pukinskienė. Toliau posėdyje dalyvauja 21 tarybos narys. 

27. SVARSTYTA. Finansinės paramos skyrimo užsienyje mirusio (žuvusio) asmens palaikams parvežti į Lietuvos Respubliką klausimas. 

Pranešėja Leonora Pocevičiūtė, Socialinės paramos skyriaus vedėja. 


NUSPRĘSTA. Pritarti sprendimo projektui (sprendimas Nr. T-27).

BALSAVO: „už“ – 21 (vienbalsiai).


28. SVARSTYTA. Rajono savivaldybės tarybos 2015 m. kovo 26 d. sprendimu Nr. T-73 patvirtintos Mokėjimo už socialines paslaugas tvarkos papildymo klausimas.


Pranešėja Leonora Pocevičiūtė, Socialinės paramos skyriaus vedėja. 


Irena Haase. Finansų komiteto posėdžio metu siūliau papildyti 22.1. ir 22.2. punktus, po žodžio „mokosi“ įrašant žodžius „pagal vidurinio ugdymo programą ar pagal formaliojo profesinio mokymo programą pirmai kvalifikacijai įgyti“. Tai reiškia, jog suaugęs mokinys mokosi vidurinėje mokykloje, kad įgytų vidurinį išsilavinimą arba mokosi profesinėje mokykloje, kad įgytų vidurinį išsilavinimą. 


Leonora Pocevičiūtė. Pagal dabar parengtą sprendimo projektą yra numatytos visos ugdymo įstaigos. Jeigu yra pasiūlymas išskirti, tai galima padaryti.  


NUSPRĘSTA. Pritarti sprendimo projektui papildant žodžiais „pagal vidurinio ugdymo programą ar pagal formaliojo profesinio mokymo programą pirmai kvalifikacijai įgyti“ (sprendimas Nr. T-28).

BALSAVO: „už“ – 21 (vienbalsiai).


29. SVARSTYTA. Rajono savivaldybės tarybos 2010 m. gruodžio 23 d. sprendimo Nr. T-424 „Dėl nuolatinės viešųjų darbų įgyvendinimo ir darbdavių atrankos komisijos sudarymo, komisijos nuostatų, kitų su viešųjų darbų atlikimu susijusių išlaidų sąrašo ir jų kompensavimo tvarkos tvirtinimo“ dalinio pakeitimo ir papildymo klausimas.


Pranešėjas Kęstutis Kuncaitis, Ūkio skyriaus vedėjas.


NUSPRĘSTA. Pritarti sprendimo projektui (sprendimas Nr. T-29).

BALSAVO: „už“ – 21 (vienbalsiai).

30. SVARSTYTA. Rajono savivaldybės aplinkos apsaugos rėmimo specialiosios programos 2015 m. priemonių vykdymo ataskaitos patvirtinimo klausimas.


Pranešėjas Kęstutis Kuncaitis, Ūkio skyriaus vedėjas.


NUSPRĘSTA. Pritarti sprendimo projektui (sprendimas Nr. T-30).

BALSAVO: „už“ – 21 (vienbalsiai).

31. SVARSTYTA. Rajono savivaldybės 2016-2018 metų vietinės reikšmės kelių priežiūros ir plėtros programos patvirtinimo klausimas.


Pranešėjas Kęstutis Kuncaitis, Ūkio skyriaus vedėjas. Sprendimo projekto priede, grafoje „Sintautų seniūnija“, siūloma išbraukti „Žvyro dangos atnaujinimas kelyje Nr. Sn-II-7 Sintautai – Tarpučiai“, o punkte „Asfalto dangos įrengimas Veršių k. Baltrynės g.“ įrašyti: 2016 metais 36,0 tūkst. Eur, o 2017 metais – 40,0 tūkst. Eur. 


Mindaugas Tarnauskas. Aiškinamajame rašte pažymėta, kad 2016-2018 metų programa buvo rengiama atsižvelgiant į seniūnų pateiktus prašymus, kurie buvo suderinti su seniūnaičiais ir vietos bendruomenėmis. Ar tikrai taip buvo?


Kęstutis Kuncaitis. Yra susirinkimų protokolai, kuriuose dalyvavo seniūnai, seniūnaičiai, bendruomenės atstovai, tačiau kai kurių pateikti prašymai yra nerealūs. Prašoma lėšų kur kas daugiau nei yra galimybių skirti.  


Irena Haase. Į ką atsižvelgiant siūloma išbraukti „Žvyro dangos atnaujinimas kelyje Nr. Sn-II-7 Sintautai – Tarpučiai“ bei ar tai yra apsvarstyta komisijoje? Analizuojant „Šakių seniūnijos asfalto dangos įrengimo Šakių miesto Šiaurės gatvėje“ darbus, numatyta 375 metrai, kurių kaina 393,40 tūkst. Eur. Paskaičiavus vieno metro kaina - 1048 Eur. Anksčiau, kai buvo svarstyti aplinkkelio darbai, V.Girdauskas nurodė, jog 1 km autostrados Kaunas-Klaipėda kelio dangos darbai kainavo apie 1 mln. Lt, t.y. 1 metras - 1000 Lt. Lyginant su kitų gatvių darbais kaina išeina normali, maždaug 200-300 Eur už 1 metrą. 


Kęstutis Kuncaitis. Lėšos skirstomos 50 proc. nuo gyventojų skaičiaus, 50 proc. nuo kelių gatvių ir tinklo ilgio. Kalbėjau šiandien su seniūnu ir jis sutinka, kad būtų atsisakyta šios gatvės, o darbai pradedami Baltrynės gatvėje. Dėl Šiaurės gatvės yra parengtas techninis projektas ir yra skaičiuojamoji kaina, pagal kurią pateiktas investicinis projektas Automobilių kelių direkcijai. Šioje gatvėje bus atliekami drenažo darbai, drenažo nuvedimo linija, įrengiami pėsčiųjų takai, gatvės apšvietimas. Šioje gatvėje yra numatyta daug darbų, kurie nėra susiję su paties kelio darbais. 


Bernardinas Petras Vainius. Manau, jog siūlant programos pakeitimus, jie turi būti suderinti su komisija. Reikalauju, kad žvyro dangos atnaujinimas kelyje Nr. Sn-II-7 Sintautai – Tarpučiai būtų vykdomas. Jeigu K. Kuncaitis savo pasiūlymų neatsiima, siūlau šį klausimą atidėti, svarstyti jį komisijoje ir teikti kitame tarybos posėdyje. 


Kęstutis Kuncaitis. Atsižvelgdamas į išsakytas pastabas atsiimu šį pasiūlymą. Tačiau darbus Baltrynės gatvėje siūlau daryti. 


Romas Pukinskas. Ar kelių ir gatvių darbai vykdomi iš tų pačių lėšų?


Kęstutis Kuncaitis. Yra parengtas Šiaurės g. investicinis projektas ir darbai bus daromi tik tuo atveju, jeigu gausime tikslinių lėšų. 


Irena Haase. Prašau pateikti Šiaurės gatvės darbų sąmatą ir parengti aiškinamąjį raštą, kodėl būtent darbai numatyti šioje gatvėje ir kodėl šią gatvę reikia įrengti su visa infrastruktūra. 


Kęstutis Kuncaitis. Galiu pateikti techninį projektą, kurio viena iš dalių yra skaičiuojamoji kaina – sąmata.     


NUSPRĘSTA:


1. Tarybos nariams pateikti Šiaurės gatvės, esančios Šakių seniūnijoje, darbų sąmatą ir aiškinamąjį raštą, kodėl darbai numatyti atlikti būtent šioje gatvėje. 


2. Pritarti sprendimo projektui (sprendimas Nr. T-31).

BALSAVO: „už“ – 19, „susilaikė“ - 2.


32. SVARSTYTA. Lėšų iš rajono savivaldybės biudžeto skyrimo Šilgalių sodų 5-osios gatvės atkarpos Šilgalių kaime atstatymui klausimas.


Pranešėjas Kęstutis Kuncaitis, Ūkio skyriaus vedėjas.


Mindaugas Tarnauskas. Sprendimas parengtas siekiant apginti viešąjį interesą. Prašau įvardinti, koks yra viešasis interesas ir ką jis gina? Ar nėra privažiavimo kelio nuo kelio Šakiai-Prūseliai? Ar tikrai už 10 tūkst. Eur turėsime 10 metrų žvyro keliuką? 


Kęstutis Kuncaitis. Kelią atstatyti būtina siekiant užtikrinti ne tik asmenų patekimą į jiems priklausančius sklypus, tačiau turime užtikrinti, jog patektų ir priešgaisrinė, greitoji ar kitos pagalbos priemonės. Nuo kelio Šakiai – Prūseliai atkarpa yra 450 metrų, tačiau ji veda per krūmus. Tokio kelio įrengimas kainuotų brangiau. Kalbant apie nustatytą darbų kainą, siekiant įrengti keliuką, pirmiausia reikia ištraukti iš tvenkinio vandenį, jį išvežti. Privežti tinkamo grunto, sutankinti, suvibruoti. Smėlis ir žvyras sudaro 8 proc. darbų kainos. Pagrindinės išlaidos yra transporto išlaidos. Rangovas, kuris atliks šiuos darbus, prisiima atsakomybę. 


Laurynas Suodaitis. Finansų komiteto posėdžio metų buvo pasakyta apie viešąjį pirkimą, tačiau nepasakėte, kas yra laimėtojas. Kodėl apklausa buvo vykdoma dar prieš tarybos sprendimą? Gal galite pateikti sąmatą, kiek detaliai kainuoja darbai? 


Kęstutis Kuncaitis. Buvo komisijos išvada, buvo įpareigotas Ūkio skyrius parengti kelio statybos darbų techninį projektą bei sąmatą ir parengti tarybos sprendimo projektą. Nežinant tikros kainos, nėra tikslo rengti sprendimo projektą. Buvo atlikta apklausa su projektavimu ir darbais, tad ir žinoma tiksli kaina. Sutartis su rangovu nėra pasirašyta tol, kol nebus skirtas finansavimas. Rangovas yra UAB „Parama“. 


Eglė Dragūnaitytė. Ar žinoma, kiek asmenų gyvena šioje vietoje bei ar yra žinoma, kiek rajone yra žmonių, kurie neturi privažiavimo į savo namus?


Kęstutis Kuncaitis. Rajone tokių atvejų yra ne vienas, tačiau šiuo atveju privažiavimą į namus užstoja prūdas. Toje vietoje yra trys namų valdos. 


Bernardinas Petras Vainius. Mes eilinį kartą kovojame ne su priežastimis, o su pasekmėmis. O kas suteikė leidimą kasti prūdą valstybinėje žemėje? Kadangi atsakymo negavau, siūlau šį klausimą atidėti ir per mėnesį išaiškinti bei paviešinti šios problemos priežastį. Turi būti įvardinti kaltininkai. 


Kęstutis Kuncaitis. Kas iškasė prūdą, niekas nežino. Žinoma, galima pasiteirauti sodų bendrijos pirmininko.  


Irena Haase. Mes imamės ydingos praktikos, tai yra biudžeto lėšų panaudojimas ne pagal įstatymą. Manau, jog turime įvertinti veiksmus, kas leido skelbti viešąjį pirkimą ar apklausą ir įvertinti veiksmus su drausminėmis nuobaudomis. Negalima daryti jokių viešųjų pirkimų, jeigu biudžete nėra numatyta lėšų. 


Kęstutis Kuncaitis. Komisijos išvadoje buvo numatyta pavesti Ūkio skyriui parengti kelio statybos darbų techninį projektą bei sąmatą ir parengti tarybos sprendimo projektą. Vykdydamas komisijos išvadą turėjau atlikti viešąja apklausą, kad žinočiau, kiek prašyti lėšų. Sutartis su rangovu nėra sudaryta. Neskirsite lėšų, sutartis nebus pasirašyta. 


Irena Haase. Manau, jog tai yra padaryta neteisingai ir šis viešasis pirkimas turi būti anuliuotas. Daugiau tokių atvejų neturėtų būti. Rajono savivaldybės administracijos direktoriaus pareiga yra tai kontroliuoti. 


Juozas Bertašius. Ši problema turi būti išspręsta, tačiau taip, kad nepažeistume įstatymų. Manau, jog šį klausimą galime atidėti ir jį parengti tinkamai. 


Mindaugas Tarnauskas. Argi norint sužinoti kainą, reikia atlikti viešąją pirkimą? Galima pasidomėti.

             Kęstutis Kuncaitis. Tai buvo tik apklausa.  


Edgaras Pilypaitis. Viešųjų pirkimų užduotis rajono savivaldybės administracijos direktoriaus nepasirašyta, vadinasi, viešieji pirkimai nebuvo atlikti. 


Algimantas Damijonaitis. Nors klausimas ir būtų atidėtas, ši problema turi būti sprendžiama. Svarstant šį klausimą turėtų dalyvauti ir sodų bendrijos nariai, prisiimdami tam tikrą kaltę dėl prūdo iškasimo valstybinėje žemėje, bei prisidėti prie  šios problemos sprendimo. 


Arvydas Šlėderis. Komisija Ūkio skyrių įpareigojo parengti sąmatą, o ne atlikti projektavimo darbus. 


Kęstutis Smirnovas. Atidėdami sprendimo projektą mes problemos neišsprendžiame. Siūlau balsuoti už parengtą sprendimo projektą ir tada matysime, kokius rezultatus gausime.


Iš posėdžių salės išvyko tarybos narė Violeta Simonavičienė. Toliau posėdyje dalyvauja 20 tarybos narių.   

Juozas Bertašius. Siūlau balsuoti už tai, jog šis sprendimo projektas būtų atidėtas. 


BALSAVO: „už“ – 8, „prieš“ – 8, „susilaikė“- 3.


NUSPRĘSTA. Sprendimo projekto neatidėti ir jį svarstyti toliau. 


Juozas Bertašius. Siūlau balsuoti už parengtą sprendimo projektą. 


Vaidas Balčiūnas. Siūlau šio klausimo taip nepalikti, o ieškoti kaltų, kodėl susidarė tokia situacija. 


Kęstutis Smirnovas. Siūlau pavesti administracijai išsiaiškinti, kodėl tvenkinys buvo iškastas neleidžiamoje vietoje ir kas dėl to yra atsakingas. 


Irena Haase. Siūlau pavesti rajono savivaldybės administracijai griežtai laikyti Viešųjų pirkimų įstatymo bei pateikti detalią informaciją (sąmatą), kodėl Šilgalių sodų 5-osios gatvės atkarpos atstatymui reikalinga 10 tūkst. Eur suma.


NUSPRĘSTA:


1. Pavesti rajono savivaldybės administracijos direktoriui:


1.1. išsiaiškinti, kas yra kaltas dėl neleistinoje vietoje iškasto tvenkinio;


1.2. rajono savivaldybės administracijos darbuotojams laikytis Viešųjų pirkimų įstatymo;


1.3. pateikti detalią informaciją (sąmatą), kodėl Šilgalių sodų 5-osios gatvės atkarpos atstatymui reikalinga 10 tūkst. Eur suma. 


2. Pritarti sprendimo projektui (sprendimas Nr. T-32).


BALSAVO: „už“ – 13, „prieš“ – 6, „nedalyvavo balsavime“ – 1. 

33. SVARSTYTA. Garantijos viešajai įstaigai Šakių greitosios medicinos pagalbos stotis suteikimo imant banko paskolą klausimas. 


Pranešėja Egidija Grigaitienė, Biudžeto ir turto skyriaus vedėja. Buvo siūlymas, kad VšĮ „Greitosios medicinos pagalbos stotis“ imtų lizingą ir naudotų savivaldybės garantą. Garantas sausio 1 d. duomenis yra 466 tūkst. Eur. Imant lizingą taip pat būtų reikalingas savivaldybės garantas. 


Laurynas Suodaitis. Prašau pateikti finansavimo pasiūlymus, kiek kainuotų lizingo palūkanos ir kiek kainuotų imant paskolą. 


NUSPRĘSTA:


1. Pateikti informaciją kiek kainuotų lizingo ir paskolos palūkanos.  


2.Pritarti sprendimo projektui (sprendimas Nr. T-33).

BALSAVO: „už“ – 19, „susilaikė“ - 1.

34. SVARSTYTA. Uždarosios akcinės bendrovės „Šakių vandenys“ įstatinio kapitalo mažinimo klausimas. 


Pranešėja Egidija Grigaitienė, Biudžeto ir turto skyriaus vedėja. 


Laurynas Suodaitis. Kokiems tikslams reikalingos paskolos?


Egidija Grigaitienė. Anksčiau buvo priimtas sprendimo projektas, kad savivaldybė biudžeto lėšomis prisideda 5 proc. prie vandentvarkos projektų. Kadangi skolinimosi limitai yra sumažinti, tai pati įstaiga ims paskolas projektų įgyvendinimui. 


Mindaugas Tarnauskas. Ar yra bankų patikinimas, jog sumažinus įstatinį kapitalą įmonei bus suteikta paskola?


Egidija Grigaitienė. Tokios informacijos nėra. 


Laurynas Suodaitis. UAB „Šakių vandenys“ direktorius tegul pateikia planus, kurie susiję su ateities bankinėmis paslaugomis ir už kokias sąlygas jie galvoja tai daryti. 


NUSPRĘSTA:


1. Pateikti UAB „Šakių vandenys“ ateities planus, susijusius su bankinėmis paslaugomis ir kokiomis sąlygomis galvojama tai daryti. 


2. Pritarti sprendimo projektui (sprendimas Nr. T-34).

BALSAVO: „už“ – 17, „prieš“ – 2, „susilaikė“ - 1.

35. SVARSTYTA. Rajono savivaldybės tarybos 2015 m. spalio 16 d. sprendimo Nr. T-195 „Dėl sutikimo“ dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-35).

BALSAVO: „už“ – 20 (vienbalsiai).

36. SVARSTYTA. Rajono savivaldybės tarybos 2015 m. birželio 25 d. sprendimu Nr. T-112 sudaryto Parduodamų savivaldybės būstų ir pagalbinio ūkio paskirties pastatų sąrašo pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-36).

BALSAVO: „už“ – 20 (vienbalsiai).

37. SVARSTYTA. Rajono savivaldybės tarybos 2015 m. kovo 26 d. sprendimu Nr. T-93 patvirtinto Rajono savivaldybės socialinio būsto, kaip rajono savivaldybės būsto fondo dalies, sąrašo papildymo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-37).

BALSAVO: „už“ – 20 (vienbalsiai).

38. SVARSTYTA. Rajono savivaldybės tarybos 2014 m. lapkričio 27 d. sprendimu Nr. T-325 patvirtinto Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo papildymo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-38).

BALSAVO: „už“ – 20 (vienbalsiai).

39. SVARSTYTA. Savivaldybės būsto, esančio Lekėčiuose, Kauno g. 13-10, ir ūkio patalpos, esančios Lekėčiuose, Kauno g. 25D-10, pardavimo klausimas. 


NUSPRĘSTA. Pritarti sprendimo projektui (sprendimas Nr. T-39).

BALSAVO: „už“ – 20 (vienbalsiai).


40. SVARSTYTA. Savivaldybės būsto, esančio Griškabūdyje, Skrynupių g. 7-7, pardavimo klausimas. 


Pranešėja Egidija Grigaitienė, Biudžeto ir turto skyriaus vedėja.


Laurynas Suodaitis. Ar perspektyvoje nesusidursime su problema, jog trūks socialinių būstų? 


Juozas Bertašius. Šiuo atveju asmuo, kuris išgyveno ne trumpiau kaip 5 metus nuo būsto nuomos sutarties sudarymo dienos, gali jį įsigyti.  


Egidija Grigaitienė. Asmuo turi teisę kreiptis dėl būsto įsigijimo, tačiau ar tam pritarti, turi spręsti taryba. 


Mindaugas Tarnauskas. Savivaldybė neturėtų valdyti turto ir jį parduoti, tačiau būstai turėtų būti parduodami rinkos kaina. 


Juozas Bertašius. Turto vertinimą atlieka nepriklausomi turto vertintojai. 


Irena Haase. Kad būstai būtų parduodami rinkos kainomis sutinku, tačiau yra įstatymai, kurie mus įstato į tam tikrus rėmus. Galime siūlyti Seimui pataisyti įstatymą, kad savivaldybės butus galėtų parduoti aukcionuose ar rinkos kainomis, jeigu butuose gyvena nuomininkai. 


Algimantas Damijonaitis. Siūlyčiau pažiūrėti, kokius socialinius butus žmonės gauna. Mes siūlome įvesti rinkos kainą. Tačiau pats asmuo ir susitvarko butą, jį išdažo, būna net ir grindis sudeda.   


Eglė Dragūnaitytė. Galbūt ne visi būstai būna tinkami gyventi. Šiuo metu mes svarstome konkrečius būstus, kuriuos parduodame, kaip sakoma dėl to, nes jie jau nugyventi. Tačiau patys ten gyvenantys žmonės juos ir nugyveno. 


Egidija Grigaitienė. Yra parengtos vertinimo ataskaitos, su kuriomis tarybos nariai gali susipažinti. 


Algimantas Damijonaitis. Rajono savivaldybės taryba yra sudariusi Sveikatos ir socialinės politikos komitetą. Jis galbūt turėtų aplankyti socialinius būstus ir pažiūrėti tikrą jų padėtį bei įvertinti, ar jie atitinka pateiktai kainai.  


Arvydas Šlėderis. Turto vertinimą turi atlikti turintys licencijas asmenys. Tačiau pasitaiko ir tokių atveju, kai skirtingi vertintojai tuos pačius būstus įvertina skirtingomis kainomis. 


Laurynas Suodaitis. Jeigu asmenys turi lėšų įsigyti socialinius būstus, tai kodėl jie nepasiieško būstų  už rinkos vertę, o šių neapleidžia, neatiduoda socialinio būsto laukiantiems asmenims?  


NUSPRĘSTA:


1. Siūlyti Sveikatos ir socialinės politikos komitetui išanalizuoti sprendimo projektus, kuriais siūloma parduoti savivaldybės būstus ir pateikti informaciją visiems komiteto nariams. 


2. Pritarti sprendimo projektui (sprendimas Nr. T-40).

BALSAVO: „už“ – 16, „prieš“ – 2, „susilaikė“ - 2.


41. SVARSTYTA. Savivaldybės būsto, esančio Šakiuose, Šaulių g. 36-2, pardavimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-41).

BALSAVO: „už“ – 16, „prieš“ – 2, „susilaikė“ - 2.

42. SVARSTYTA. Savivaldybės būsto, esančio Šakiuose, E. Steponaičio g. 8-1, ir priklausinių pardavimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Nepritarti sprendimo projektui.

BALSAVO: „prieš“ - 20 (vienbalsiai).

43. SVARSTYTA. Savivaldybės būsto, esančio Šakiuose, Jaunystės takas 3-8, pardavimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-42).


BALSAVO: „už“ – 16, „prieš“ – 2, „susilaikė“ - 2.

44. SVARSTYTA. Savivaldybės būsto, esančio Šakiuose, Kęstučio g. 5-2, ir priklausinių pardavimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-43).

BALSAVO: „už“ – 16, „prieš“ – 2, „susilaikė“ - 2.

45. SVARSTYTA. Rajono savivaldybės tarybos 2012 m. vasario 29 d. sprendimo Nr. T-60 „Dėl negyvenamųjų patalpų, esančių Šakių rajone, perdavimo laikinai neatlygintinai valdyti ir naudotis rajono biudžetinėms įstaigoms“ priedo dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-44). 


BALSAVO: „už“ – 18, „susilaikė“ - 2.


46. SVARSTYTA. Sutikimo perimti valstybės turtą savivaldybės nuosavybėn ir jo perdavimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-45).


BALSAVO: „už“ – 20 (vienbalsiai).


47. SVARSTYTA. Turto perdavimo rajono savivaldybės biudžetinėms įstaigoms klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-46).


BALSAVO: „už“ – 20 (vienbalsiai).


48. SVARSTYTA. Valstybei nuosavybės teise priklausančio turto nurašymo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-47).


BALSAVO: „už“ – 18, „susilaikė“ - 2.



49. SVARSTYTA. Valstybės turto pripažinimo netinkamu (negalimu) naudoti klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-48).


BALSAVO: „už“ – 19, „susilaikė“ - 1.

Posėdžio pirmininkas




Juozas Bertašius

Posėdžio sekretorė




Inga Kanapeckienė

